有心有力 50歲傑斯將第三度做爸爸
2024年04月27日 20:03
東網電視
更多新聞短片
傑斯私生活混亂,並曾捲家暴官非。
曼聯名宿傑斯雖然已經50歲,但仍然有心有力,根據英國《太陽報》爆料,呢位傳奇翼鋒嘅女友Zara Charles已經懷有身孕,加上傑斯同前妻育有兩名仔女,換言之佢將第三度做爸爸,完成「帽子戲法」。
傑斯早年同青梅竹馬嘅Stacey Cooke結婚,兩人嘅女兒Libby已經19歲,囝囝Zach現年17歲,並且繼承傑斯衣缽做足球員,效力錫菲聯。傑斯因為同弟婦不倫之戀曝光,2017年同Stacey Cooke離婚。
雖然傑斯私生活混亂,並曾捲入家暴官非,但佢同內衣模特兒Zara Charles相戀3年,感情仍然穩定,依家仲有埋兩人愛情結晶品,傑斯或者會修心養性。